<classify> Huduma hiyo mpya ambayo inawezesha wateja wa Airtel Money kufanya malipo kwa kutumia kadi imeanza katika Mkoa wa Arusha.Mkurugenzi wa Airtel Money, Aijaza Khan alisema itawezesha wauzaji na wanunuzi kupata njia rahisi na ya uhakika na salama ya kufanya miamala na malipo yao ya kila siku.Teknolojia inakuwa kwa kasi na tumeona ni muhimu kwenda sambamba na mabadiliko hayo kwa kuleta huduma za kibunifu zitakazokidhi mahitaji ya wateja wetu yanayokua kwa kasi kila siku. Nia yetu ni kuona wateja wetu wanapata huduma za kisasa kwa wakati wote, alisema Khan.Ili kuwezesha kuwa na huduma hiyo, mteja atatakiwa kupata kadi maalumu inayomwezesha kufanya malipo kirahisi, kwa haraka na kwa usalama katika maduka mbalimbali yaliyopatiwa vifaa maalumu kwa ajili ya kupokea malipo toka kwa wateja.Kadi hii maalumu imeunganishwa na akaunti ya Airtel Money ya mteja, mteja anachotakiwa ni kugusisha kadi yake na kifaa cha kupokea malipo POS ili kuweza kufanya malipo. Malipo yatakamilika pale mteja atakapothibitisha muamala kwa kuweka namba yake ya siri kwenye kifaa cha malipo, alisema.Ofisa Uhusiano wa Airtel, Jane Matinde alisema ni njia salama ya kuifadhi pesa, ya kuhakiki na kukusanya pesa, na kwamba mfanyabiashara anaweza kuzipeleka moja kwa moja benki kutoka kwenye kifaa hicho au kutoa pesa kwa wakala aliye karibu.Kuhusu uzoefu alioupata wa kutumia huduma ya kadi kupitia Airtel Money, Mfanyabiashara na mmiliki wa Phamarcy, Elizabeth Mshana alisema: Huduma hii ni ya kipekee na imerahisisha sana namna ya kufanya biashara maana ni rahisi kutumia na ni salama.Wateja wanapokuja dukani kununua dawa na hawana pesa taslimu mfukoni wanatumia huduma hii na mimi kama muuzaji nafurahi kwa kuwa pesa zangu ziko salama na sina haja ya kufikiri kuhusu kutafuta chenji  <topic>: UCHUMI 